b'\n_START_ARTICLE_\nSekolah Kebangsaan Belimbing, Pahang\n_START_SECTION_\nLencana\n_START_PARAGRAPH_\nKETERANGAN LENCANA SEKOLAH_NEWLINE_Pen, buku dan dakwat - ilmu pengetahuan. Obor - semangat. Logo Olimpik - semangat kesukanan. Kuning - kebesaran diraja. Logo rill filem- melambangkan kejayaan, menghasilkan pelajar cemerlang. Perisai - ketahanan fizikal dan mental.\n_START_SECTION_\nSejarah\n_START_PARAGRAPH_\nSEJARAH PENUBUHAN SK BELIMBING_NEWLINE_Sekolah Kebangsaan Belimbing terletak kira-kira 83 km dari bandar Kuantan dan 78 km dari bandar Pekan. Berada di dalam daerah Pekan di bawah pentadbiran Pejabat Pelajaran Daerah Pekan . Kampung Belimbing diwujudkan selepas banjir 1926 iaitu perpindahan penduduk daripada Kampung Bintang di Mukim Penyor. Penduduk kampung ini berasal daripada Tembeling, Segamat, Negeri Sembilan dan Temerloh seterusnya telah bermastautin tetap di kampung ini._NEWLINE_Sekolah Kebangsaan Belimbing ditubuhkan pada Ogos 1941 bagi kemudahan pendidikan penduduk dengan tenaga pengajar ketika itu hanya seorang guru dengan jumlah bilangan murid seramai 25 orang. Berlantaikan papan kayu, murid-murid ini meneruskan pendidikan mereka menongkah arus zaman. Lantai kayu ini kekal sehingga ke hari ini menyambung warisan. Terletak di tepi Sungai Pahang yang mana ketika itu merupakan jalan pengangkutan utama menghubungkan penduduk kampung dengan masyarakat kampung yang lain._NEWLINE_Sehingga hari ini, Sekolah Kebangsaan Belimbing terus bertanggungjawab mendidik anak bangsa seiring dunia globalisasi untuk merealisasikan Falsafah Pendidikan Negara_NEWLINE_LOKASI TANAH SK BELIMBING 1. Mukim / Pekan / Bandar : Mukim Lepar/Pekan_NEWLINE_2. Jenis / No. Hak Milik : Tiada_NEWLINE_3. No. PT / Lot : 347_NEWLINE_4. Luas Hektar : 2 Hektar_NEWLINE_5. Kegunaan Tanah & Lokasi : SK Belimbing_NEWLINE_6. No. Fail KPTG : Tiada_NEWLINE_7. No. Fail PTD / PTG : Lop 56/49'